CELEX: 62020TN0058
Language: fi
Date: 2020-02-03 00:00:00
Title: Asia T-58/20: Kanne 3.2.2020 – NetCologne v. komissio

23.3.2020   
            
            
               FI
            
            
               Euroopan unionin virallinen lehti
            
            
               C 95/41
            
         
      Kanne 3.2.2020 – NetCologne v. komissio
      (Asia T-58/20)
      (2020/C 95/50)
      Oikeudenkäyntikieli: saksa
      
         Asianosaiset
      
      
         Kantaja: NetCologne Gesellschaft für Telekommunikation mbH (Köln, Saksa) (edustajat: asianajajat M. Geppert, P. Schmitz ja J. Schulze zur Wiesche)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa 18.7.2019 tehdyn päätöksen C(2019) 5187 final, jossa komissio totesi yrityskeskittymän asiassa M.8864 – Vodafone/Certain Liberty Global Assets sisämarkkinoille ja ETA-sopimuksen toimintaan soveltuvaksi;
               
            
                  —
               
               
                  velvoittaa komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja esittää kanteensa tueksi seuraavat kanneperusteet.
      
                  1)
               
               
                  Ensimmäisen kanneperusteen mukaan komissio on tehnyt ilmeisen arviointivirheen ja laiminlyönyt perusteluvelvollisuutensa ja huolenpitovelvollisuutensa, kun se on katsonut, ettei merkittävää estettä tehokkaalle kilpailulle ole ”monen asunnon kiinteistöjen asiakkaille tapahtuvan TV-signaalien siirron vähittäismarkkinoilla Saksassa”, siltä osin kuin kyse on
                  
                              —
                           
                           
                              olettamasta, että yrityskeskittymän osapuolet eivät ole suoria kilpailijoita
                           
                        
                              —
                           
                           
                              olettamasta, että yrityskeskittymän osapuolet eivät ole potentiaalisia kilpailijoita
                           
                        
                              —
                           
                           
                              kielteisistä vaikutuksista, joita yrityskeskittymällä tulee olemaan kilpailijoiden kannalta.
                           
                        
            
                  2)
               
               
                  Toisen kanneperusteen mukaan komissio on tehnyt ilmeisen arviointivirheen ja laiminlyönyt perusteluvelvollisuutensa ja huolenpitovelvollisuutensa, kun se on katsonut, ettei merkittävää estettä tehokkaalle kilpailulle ole ”monen asunnon kiinteistöjen asiakkaille tapahtuvan TV-signaalien siirron vähittäismarkkinoilla Saksassa”, siltä osin kuin kyse on olettamasta, jonka mukaan yrityskeskittymän osapuolet eivät ole potentiaalisia eivätkä suoria kilpailijoita.
               
            
                  3)
               
               
                  Kolmannen kanneperusteen mukaan komissio on tehnyt ilmeisen arviointivirheen rikkonut asetuksen (EY) N:o 139/2004 (1) 2 ja 8 artiklaa määritellessään markkinat ja arvioidessaan, mitä vaikutuksia multiple play -palvelukokonaisuuksien tarjonnalla, erityisesti kiinteän verkon ja mobiiliverkon yhdentymisen palvelukokonaisuuspakettien (FMC) tarjonnalla, on kilpailuun.
               
            
                  4)
               
               
                  Neljännen kanneperusteen mukaan komissio on tehnyt ilmeisen arviointivirheen, rikkonut asetuksen N:o 139/2004 2 ja 8 artiklaa ja laiminlyönyt perusteluvelvollisuutensa ja huolenpitovelvollisuutena arvioidessaan tukkutason kaapelilaajakaistayhteyksiä koskevaa sitoumusta ja hyväksyessään sen.
               
            
         (1)  Yrityskeskittymien valvonnasta 20.1.2004 annettu neuvoston asetus (EY) N:o 139/2004 (EUVL 2004, L 24, s. 1).